Technical Picks – บล.ฟินันเซีย ไซรัส
Technical Picks - บล.ฟินันเซีย ไซรัส ประจำวันที่ 11 พ.ค.60
11 พ.ค. 2560

HFT ซื้อเก็งกำไร
ราคาปิด 4.98 แนวรับ 4.90-4.80 แนวต้าน 5.05-5.10 , 5.30
ราคาหุ้นเริ่มมีจังหวะกระตุกขึ้นได้วานนี้ด้วยมูลค่าการซื้อขายที่หนาตาขึ้นหลังจากที่ปรับพักตัวลงมาในช่วงก่อนหน้า ขณะที่ Indicator ต่างๆก็เริ่มกลับมาส่งสัญญาณสนับสนุน น่าจะมีโอกาสปรับตัวขึ้นไปทดสอบแนวต้านต่างๆและเป็นจังหวะเก็งกำไร
 
AH ซื้อเก็งกำไร
ราคาปิด 16.50 แนวรับ 16.20-16 แนวต้าน 16.80, 17.20-17.50
หลังจากปรับฐานลงมาค่อนข้างแรงในช่วงต้นเดือนก่อน ราคาหุ้นเริ่มมีจังหวะแกว่งตัว Sideway Up ขึ้นมาได้อย่างต่อเนื่องโดยล่าสุดวานนี้สามารถยืนเหนือแนวเส้นต้นทุนค่าเฉลี่ยได้อีกครั้งด้วยมูลค่าการซื้อขายที่หนาตาขึ้น น่าจะมีลุ้นปรับตัวขึ้นทดสอบแนวต้านต่างๆ จึงแนะนำเป็นหุ้นเก็งกำไร
 
For SBL
SAWAD ซื้อคืนปิด short
ราคาปิด 45 แนวรับ 44.50-44 , 43.25 แนวต้าน 46-46.50
หลังจากที่แนะนำให้ยืมหุ้น Short ไปเมื่อสัปดาห์ก่อนบริเวณ 43.50 บาท ราคาหุ้นดีดตัวขึ้นแรงผิดคาดก่อนที่วานนี้จะเริ่มปรับตัวลง เรามองว่ามีโอกาสที่ราคาจะอ่อนตัวลงได้อยู่แต่ไม่น่าจะหลุดต่ำกว่าแนวรับแถวๆ 44 บาทบวกลบ จึงแนะนำให้ทะยอยซื้อคืนตัดขาดทุนไว้ก่อนดีกว่า